[Паркирани домейни](/bg/kb/view/parkirani_domeyni "Паркирани домейни")

 Паркиране на домейн
Секцията Паркиране на домейни на Вашия Контролен Панел служи за добавяне на допълнителни домейни към Вашия акаунт. С тази опция, страницата която имате, ще бъде показвана както на главния, така и на “паркирания” Ви домейн. Всички поддомейни, които сте си създали за главния домейн, ще работят и за паркирания. Също така, пощата която бъде изпратена към паркирания Ви домейн, ще бъде получена в съответните пощенски кутии, които сте създали за главния си домейн. Например, ако имате example.com, example.net и example.org, всички те ще отварят Вашия сайтЗа да паркирате нов домейн, въведете името в полето Домейн и натиснете бутона Създай.Паркирането отнема до една минута. При успешно завършено паркиране, статусът ще показва Паркиран. На адреса за контакти от секцията Моите данни ще бъде изпратено съобщение, съдържащо DNS настройките, които трябва да нагласите за паркирания домейн при регистрара.За да изтриете даден паркиран домейн от списъка, използвайте бутона Отмени.За да направите даден паркиран домейн главен за акаунта, използвайте бутона направи главен. Когато даден паркиран домейн стане главен, досегашния главен домейн ще стане паркиран и ще бъде включен в списъка с паркирани домейни.
Опция "Използвай DNS записите на главния домейн на акаунта"
Ако в секцията DNS записи във вашия Контролен панел имате добавени допълнителни DNS записи за главния домейн, когато тази опция е избрана, тези записи ще се добавят и за новия паркиран домейн. Ако тази опция не е избрана, новопаркираният домейн ще бъде със стандартните за сървъра DNS записи. Ако нямате допълнителни DNS записи, тогава тази опция е без значение. Имайте предвид, че за да имат ефект записите от секцията DNS записи, Вашият домейн трябва да ползва нашите неймсървъри (нашата DNS услуга).
Пренасочване към главния домейн
 Можете да използвате таба Пренасочване към главния домейн, за да пренасочите посетителите на сайта от всички паркирани домейни на акаунта към главния домейн с пренасочване от тип 301. Това е начин да избегнете двойно съдържание и да помогнете на търсачките да индексират сайта Ви по-добре. Отметката Пренасочване към www позволява да настроите пренасочване на домейна (domain.com) към www (www.domain.com). Това пренасочване към www няма ефект за поддомейните. 
 